עוצבת גלעד

עוצבת גלעד (אוגדה 96) (בשעת הקמתה: אוגדת דוד, ידועה גם בכינוי: האוגדה המזרחית) היא אוגדה מרחבית בפיקוד המרכז של צה"ל לשמירת הביטחון השוטף וביצוע פעילות הגנתית לאורך גבולה המזרחי של מדינת ישראל. גזרת האחריות של האוגדה מאזור חמת גדר דרך בקעת הירדן ועד מבוא אילת. בין היתר בתחומי האחריות של האוגדה נמצאים מפעלי ים המלח ומתחם התיירות והמלונות עין בוקק, יישובי הערבה, אילת וגבול ישראל–ירדן.

מפקדה הנוכחי הוא תת-אלוף אורן שמחה.

 ייעוד האוגדה 
ייעוד האוגדה הוא חיזוק ההגנה במרחב גבול ירדן–ישראל, כביש 90 והיישובים, ומענה להתמודדות עם אירועי טרור והברחת אמצעי לחימה, תוך שמירה על גבול של שלום וחיזוק שיתוף הפעולה עם הכוחות המזוינים של ירדן.

יעוד נוסף של האוגדה הוא מתן מענה וגיוס מהיר, בעת צורך של תגבור גזרות שונות ברחבי הארץ בזמן מקרה חירום, כאשר כלל אנשי המילואים ביחידה שומרים ברשותם את הציוד האישי ומחולקים ליחידות על פי מקום מגוריהם.

חטיבות האוגדה מתבססות בעיקר על מתנדבים שבעברם היו חיילים קרביים ונמצאים בפטור ממילואים.

כחלק מהקמת האוגדה, תחל פריסה של מאות אמצעי איסוף, ניטור ותצפית, כדוגמת מכ"מים ומצלמות על תרנים, לאורך מאות הקילומטרים החשופים שבין אילת למשולש הגבולות בחמת גדר. בנוסף תהיה פריסה של כוחות לוחמים מהירים לזינוק לעבר אירועים חריגים כניסיונות חדירה או הברחה. ייתכן שחלקם יהיו על בסיס אווירי עם רחפנים גדולים, תוקפים ואוספים, וכלי טיס נוספים מסוגים שונים. עוד מתוכנן שדרוג דרמטי של המכשול ההנדסי בגבול.

 היסטוריה 
 הקמת האוגדה 
על הקמת האוגדה הוכרז ב-30 באוקטובר 2024 במהלך מלחמת חרבות ברזל. צוות ההקמה כלל: מוטי ברוך, ארז אשל, רוני פלמר, משה זריהן, אבי אייל, עודד בן ארי, עפרה גרייצר, ודן הרכבי. האוגדה הוקמה בעקבות טבח שבעה באוקטובר והלקח להגן מפני אירוע דומה בגזרות אחרות, וכן בעקבות ראייה אסטרטגית ארוכת טווח שצפתה איום ממזרח.

במקביל לתהליכי הקמת האוגדה המזרחית נעשו צעדים להקים אוגדה נוספת, אוגדה 96 אשר נקראה אוגדת דוד, כאוגדת בט"ש מרחבית במילואים למשימות הגנה הזמין לפעילות כלל ארצית תחת פיקוד מרכז. בנובמבר 2024, לאחר בחינת תוכנית הקמת חטיבות דוד, וכחלק ממהלך התייעלות צה"לית, הוחלט שלא להקים מסגרת אוגדתית עצמאית "אוגדת דוד" אשר תאגד את החטיבות, אלא שחמש החטיבות: תל-חי, יזרעאלי, יהונתן, אורי, נגבה, ישויכו לאוגדה המזרחית, לצד חטיבות נוספות. באותו חודש הוחלט למנות את תא"ל אורן שמחה למפקד האוגדה המזרחית המתהווה. בהמשך ניתן לה השם עוצבת גלעד.

ב-15 ביוני 2025 הושלמה הקמת האוגדה, תוך מבצע עם כלביא, והיא החלה לפעול בגבול המזרחי של מדינת ישראל. ב-9 בספטמבר נערך טקס הקמת האוגדה באנדרטת הבקעה.

בשלב הראשון התפרסה האוגדה מאזור עין גב ועד אזור מצדה, כחלק מעיבוי הגזרה המזרחית, האוגדה החלה לתפוס את קו המוצבים הוותיק המכונה "קו המים", והיא בונה חמ"לי איסוף ותצפיות על מנת לסכל את ההברחות בגזרה. בהמשך, אמורה להיכנס תחת פיקוד האוגדה גם חטמ"ר יואב.

 יחידות האוגדה 
תחת האוגדה מספר יחידות סדירות ומילואים. חטיבת הבקעה 417 היא חטיבה מרחבית סדירה אשר עברה תחת האוגדה בחודש יוני 2025 לאחר שהייתה כפופה ישירות לפיקוד מרכז לפני כן.

 חטיבות דוד 
130px|ממוזער|הסמל הראשון של האוגדה ושל הפרויקט "חטיבות דוד" – היה בשימוש בשלבי ההקמה הראשונים
"חטיבות דוד" הוא שם כולל לחמש חטיבות מילואים במבנה ייחודי לאוגדה אשר מוקמות במטרה לתת מענה מיטבי לאירועים מתפרצים. שיטת הגיוס לחטיבות היא על פי אזור המגורים של הלוחמים, על מנת שיוכלו לתת מענה ראשוני בצורה מיטבית. החטיבות יורכבו מלוחמי מילואים המבוססים על מתנדבים בגילי 38–58 אשר יביאו לידי ביטוי את הניסיון, המקצועיות והידע שצברו במהלך שירותם הצבאי ובאזרחות. אלו חטיבות חי"ר קלות לצורכי סיור ובט"ש, אליהן מנודבים לוחמים ותומכי לחימה שקיבלו פטור משירות המילואים. בשונה מהמקובל, חיילי החטיבות רשאים לשמור את נשקם וציודם האישי בבית, לצורך גיוס מהיר בשעת הצורך. ציודם העיקרי כולל נשק קל, לצד רכבי סיור קלים ואמצעים נוספים שאותם יקבלו בהתאם לצורך המבצעי בעת גיוס. כחלק מחטיבת נגבה הוקם "גדוד הלל (1894)", וכחלק מחטיבת תל-חי הוקם "גדוד עוגן (1854)", שני הגדודים האלה הם של יוצאי חיל הים שקיבלו פטור ממילואים ויעברו הכשרה של רובאי 05 על מנת לקחת חלק גם בלוחמת חי"ר. כמו כן הוקם גדוד בדואי, שיורכב מלוחמים בדואים מכלל הארץ.

 רשימת היחידות 
יחידות האוגדהתגשםמספרמפקדיםהערותחטיבות סדירותמרכז|לא ממוסגר|50x50pxחטיבת הבקעה417גלעד שריקיחטיבה מרחבית (חטמ"ר) שתפקידה להגן על אזור בקעת הירדן והעמקים. בחטיבה פועלים גדודי חי"ר קל סדירים של חיל הגנת הגבולות המשלבים לוחמים ולוחמות, וגדודי חי"ר במילואים. הגדודים הסדירים הם גדוד לביאי הבקעה וגדוד אריות הירדן.חטיבות מילואים50x50pxחטיבת אורי182דודו כהןחטיבת חי"ר מרחבית במילואים האחראית על גזרת ירושלים עד אשקלון50x50pxחטיבת תל-חי185אורי לויןחטיבת חי"ר מרחבית במילואים האחראית על גזרת רמת הגולן50x50pxחטיבת יזרעאלי186אלעד טהוריחטיבת חי"ר מרחבית במילואים האחראית על גזרת הגליל והעמקים50x50pxחטיבת יהונתן187שי באב"דחטיבת חי"ר מרחבית במילואים האחראית על גזרת מרכז הארץ והשפלה50x50pxחטיבת נגבה189יהודה לויןחטיבת חי"ר מרחבית במילואים האחראית על גזרת באר שבע, צפון הנגב והדרוםיחידות נוספותגדוד האיסוף ״בז״909גדוד איסוף בהקמה של האוגדהגדוד התקשוב "נבו"896גדוד התקשוב של האוגדה

סטודיו "בסמן-טננבאום" עיצב סמלים של חמש החטיבות ואת הסמל הראשוני של האוגדה (חטיבות דוד) בקונספט אחיד.

 מפקדי האוגדה 
שםתקופת כהונההערות אורן שמחה  2024 –  מקים ומפקד האוגדה

קישורים חיצוניים



 הערות שוליים 

קטגוריה:אוגדות מרחביות
קטגוריה:אוגדות פיקוד המרכז
קטגוריה:יחידות שהוקמו במלחמת חרבות ברזל
קטגוריה:עוצבת גלעד